རྒྱུས་ལོན་བྱས་པ་ལྟར་ན་ཁོང་གཉིས་ཀྱིས་བྲིས་པའི་ཡིག་གཟུགས་གཅེས་བསྡུས་འདིའི་རིང་ཚད་ལ་སྨི་ཉིས་བརྒྱ་དང་དྲུག་དང་།མཐོ་ཚད་ལ་ལི་སྨི་བརྒྱད་ཅུ་ཙམ་ཡོད་པ་དང་།ད་ལྟ་འདིར་བཀོད་ཡོད་པ་ནི་ཁོ་གཉིས་ཀྱིས་ལག་སོན་བྱུང་བའི་བོད་ཀྱི་ལོ་རྒྱུས་རིམ་བྱུང་གི་ཡིག་གཟུགས་རིགས་མི་འདྲ་བ་བརྒྱ་དང་དོན་བདུན་ཙམ་ཡིན།ཡིག་གཟུགས་ཀྱི་ནང་དོན་ནི་བོད་ཀྱི་ཀ་མད་སུམ་ཅུ་དང་།ལེགས་བཤད།སྙན་ངག་བཅས་ལ་སྦྱར་ཏེ།གནའ་ནས་ད་བར་གྱི་བོད་ཀྱི་ལོ་རྒྱུས་ཐོག་གི་ཡིག་གཟུགས་སོ་སོ་ཕྱོགས་གཅིག་ཏུ་བསྡུས་ནས་གོ་རིམ་བཞིན་བཀོད་པ་དང་།བོད་ཀྱི་ཡི་གེ་གསར་གཏོད་མཁན་ཐོན་མི་སམ་བྷོ་ཊ་གཙོ་བྱས་པའི་ལོ་ངོ་བཞི་སྟོང་ལྷག་གི་ལོ་རྒྱུས་ཐོག་བྱུང་བའི་ཡིག་གཟུགས་གསར་གཏོད་མཁན་སོ་གཉིས་ཀྱི་སྐུ་བརྙན་གོ་རིམ་བཞིན་བཀོད་པ་བརྒྱུད་ནས།བོད་ཀྱི་ཡིག་གཟུགས་སྒྱུ་རྩལ་དང་དེའི་ལོ་རྒྱུས་ལ་ཐོས་བསམ་དབེན་པའི་མིག་སྔའི་སྟོང་ཆ་འདི་བསྐོང་ཅི་ཐུབ་བྱས་པ་ཡིན་ཟེར།